रिटायर्ड पुलिस कर्मियों ने मांगा अपना हक
पुलिसपेंशनर्स वेल्फेयर एसोसिएशन की मीटिंग में एसोसिएशन के पदाधिकारियों तथा रिटायर्ट मुलाजिमों और अधिकारियों ने लंबित मांगों और हकों की तरफ सरकार का ध्यान दिलाया। एसोसिएशन के प्रेसीडेंट सुखदेव सिंह छीना (आईपीएस) की अगुवाई में हुई इस मीटिंग में सैनिक भलाई बोर्ड के पैटर्न पंजाब पुलिस भलाई बोर्ड के गठन की बात कही गई। गौर हो कि इस मुद्दे को एसोसिएशन ने की बार उठाया मगर गौर नहीं किया गया।
इसी तरह से 01-01-2004 से लागू सेल्फ कंट्रीब्यूटरी स्कीम पेंशनर्स के लिए लाभकारी नहीं है, इसलिए पहले की पुरानी पेंशन स्कीम को लागू किया जाए। छीना ने बताया कि मीटिंग में हरियाणा सरकार की तर्ज पर सूबे के सरकारी कर्मचारियों तथा पेंशनर्स के वेतन और पेंशन सातवें पे कमीशन की हिदायतों के तहत तत्काल रिवाइव की जाएं। इसी तरह से सेवामुक्त पुलिस कर्मचारियों, जिनके पास लाइसेंसी हथियार होते हैं उनको चुनावों के दौरान जमा करवाया जाए। इसी तरह से डीए की किस्त समय पर नहीं दी जाती, उसे समय पर दिया जाए और लंबे समय से रुका हुआ एरियर भी बहाल किया जाए। मीटिंग में सीनियर वाइस प्रेसीडेंट चमन लाल (रिटायर्ड एसएसपी), जनरल सेक्रेटरी यशपाल शर्मा (रिटायर्ड एसपी), वाइस प्रेसीडेंट दिलबाग सिंह, अजीत सिंह (रिटायर्ड डीएसपी), संपूर्ण सिंह (रिटायर्ड डीएसपी), सेक्रेटरी जैम्स (रिटायर्ड डीएसपी), वाइस प्रेसीडेंट बाज सिंह (रिटायर्ड इंस्पेक्टर), गुरदयाल सिंह (रिटायर्ड इंस्पेक्टर), सुरिंदर कुमार (रिटायर्ड इंस्पेक्टर), वाइस प्रेसीडेंट शिव नाथ (रिटायर्ड इंस्पेक्टर), सुभाष चंद्र (रिटायर्ड सब इंस्पेक्टर), संता सिंह (रिटायर्ड हेेड कांस्टेबल) शामिल हुए।
बैठक
hin_Deva hin_Deva hin_Deva npi_Deva